**Türk dünyasının görkəmli nümayəndəsi, Qırğızıstanın Xalq yazıçısı Çingiz Aytmatovun xatirəsinin əbədiləşdirilməsi məqsədilə keçirilən açıq heykəltaraşlıq müsabiqəsinin şərtləri**

**Təşkilatçılar**:

Azərbaycan Respublikası Mədəniyyət Nazirliyi

**Müsabiqənin keçirilmə müddəti:**

|  |  |  |
| --- | --- | --- |
| İlkin mərhələ: | 15.06.2023 – 31.07.2023 | – müsabiqənin elan edilməsi, müsabiqə iştirakçıları tərəfindən eskizlərin işlənib hazırlanması, ərizə-eskizlərin qəbulu |
| Əsas mərhələlər: |  | * ərizə-eskizlərin nəzərdən keçirilməsi, iştirakçıların ilkin seçimi * qalibin seçilməsi və elan edilməsi * qalib eskiz layihə üzrə heykəltaraşlıq abidəsinin hazırlanması      * abidənin ucaldılması, heykəlin təntənəli açılışı |

**Müsabiqədə iştirakın şərtləri:**

1. MÜSABİQƏDƏ landşaft, bağça-park, şəhər heykəltaraşlığı sahələrində fəaliyyət göstərən peşəkar yerli və xarici heykəltaraşlar, o cümlədən memarlar iştirak edə bilərlər.

2. Namizədlər MÜSABİQƏDƏ iştirak etmək üçün nümunə üzrə ərizəni təqdim etməlidirlər. Ərizə bilavasitə namizəd tərəfindən doldurulur. Ərizənin bütün bəndlərinin doldurulması mütləqdir. Müsabiqədə iştirak üçün yalnız müəllifliyi şəxsən namizədə aid olan eskizlər qəbul edilir.

3. Hər namizəd müsabiqəyə yalnız 1 (bir) eskiz layihəsi təqdim edə bilər.

4. Namizədlər tərəfindən göndərilmiş sənəd və materiallar geri qaytarılmır və onlar üçün ödəniş edilmir. Müəllif hüquqlarının pozulmasına (plagiata) görə məsuliyyəti müvafiq materialları MÜSABİQƏYƏ göndərmiş şəxs daşıyır.

5. Müəllif ərizə vermək və nəzərdən keçirilməsi üçün yaradıcılıq ideyasının eskizini (maketini) təqdim etməklə (elektron şəkildə təqdim etmək də mümkündür) seçim mərhələsinin iştirakçısı olur. İştirak üçün ərizə və eskizləri (maketləri) Mədəniyyət Nazirliyinə (Bakı şəhəri, Hökümət Evi) təqdim etmək və ya elektron poçt vasitəsilə gallery@culture.gov.az ünvanına “Çingiz Aytmatovun heykəlinin hazırlanması üçün müsabiqə” başlığı ilə göndərmək lazımdır.

6. MÜSABİQƏNİN ekspert komissiyası verilmiş ərizə və eskizlər arasından bir qalib müəyyənləşdirir. MÜSABİQƏ iştirakçılarının seçimi aşağıdakı meyarlar üzrə həyata keçirilir: mövzuya uyğunluq; müəllif mülahizəsinin və icra edilmə səviyyəsinin peşəkarlığı, təqdim edilmiş kompozisiyanın materialın emal texnologiyasına uyğunluğu.

7. Ərizə-eskizlərin təqdim edilməsi üçün son tarix: 31 iyul 2023-cü il.

8. MÜSABİQƏNİN mövzusu “Çingiz Aytmatov”.

Türk dünyasının görkəmli nümayəndəsi, Qırğızıstanın Xalq yazıçısı Çingiz Aytmatov XX əsr bədii düşüncəsinin, ədəbiyyatın və ictimai fikrin ən qüdrətli yaradıcılarından biridir.   
Dünya ədəbiyyatının zirvəsinə yüksəlmiş Çingiz Aytmatovun əsərləri ölkəmizdə çox oxunur və sevilir.

Çingiz Aytmatov Azərbaycan Respublikasının Prezidenti cənab İlham Əliyev tərəfindən 25 fevral 2008-ci il tarixində “Dostluq” Ordeni ilə təltif edilmişdir.

9. Abidənin materialı: bürünc, təbii daş, mərmər və s. (materialın növünü müsabiqənin potensial iştirakçıları təklif edirlər).

• Ekspert komissiyası eskizi seçdiyi təqdirdə, heykəlin materialı və həcmi, ölçüsü və materialın növü müəllifin yazılı ərizəsinə əsasən qismən dəyişdirilə bilər.

Hər bir heykəl həm ayrılıqda iştirakçı, həm də komanda tərəfindən hazırlana bilər. Həmmüəlliflərin sayı 3 nəfərdən çox olmamalıdır.

Müəllif ideyasının yerinə yetirilməsi zamanı materialın xüsusiyyətlərindən asılı olaraq eskizdən kənarlaşmaya yol verilir (müəllifin razılığı ilə), lakin bu kənarlaşma 30%-dən çox olmamalıdır. İştirakçı - müəlliflər eskizləri (maketləri) komissiyaya təqdim etməlidirlər; eskizlər təkcə foto şəklində yerinə yetirilməyə bilərlər, onların həcmli (plastilin, gil) formada hazırlanmaları arzu olunandır, həcmli eskizlərin bir neçə rakursdan fotoşəkilləri çəkilməli və fotoşəkillər elektron poçt vasitəsilə müsabiqəyə təqdim edilməlidir. İkinci və üçüncü yerin müəlliflərinə uyğun olaraq 2000 manat və 1000 manat məbləğində pul mükafatı veriləcəkdir.

**Müsabiqəyə yekun vurulması**

MÜSABİQƏNİN təşkilatçısı heykəli nəzərdə tutulmuş ərazidə yerləşdirmək hüququna malikdir. Heykəlin ucaldılması müəllifin və ya onun müvəkkil şəxsinin bilavasitə müşahidəsi altında, MÜSABİQƏNİN təşkilatçısı tərəfindən seçilmiş yerdə həyata keçiriləcəkdir.

Finalda iştirak edən eskiz layihələri MÜSABİQƏNİN populyarlaşdırılması və daha geniş tamaşaçı kütləsinə çatdırılması məqsədilə təşkilatçı tərəfindən KİV-də işıqlandırıla bilər. Bu halda müəllif hüquqları qorunub saxlanılır.

Doldurulmuş qeydiyyat forması 31 iyul 2023-cü il tarixinədək gallery@culture.gov.az elektron poçt ünvanına “Çingiz Aytmatovun heykəlinin hazırlanması üçün müsabiqə” başlığı ilə göndərilməlidir.